Diari Oficial de la Generalitat Valenciana


Sumari del DOGV 9686, del 19-09-2023 (2023/9385)

RESOLUCIÓ de 29 d'agost de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de la modificació puntual de les normes subsidiàries. Adaptació del Catàleg d'edificis protegits a la vigent legislació de patrimoni a Rafelbunyol. Expedient 71/7271-DAO.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9686

Data del DOGV
:   19-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9385


Data del document
:   29-08-2023

Organisme emissor


Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ de 29 d'agost de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de la modificació puntual de les normes subsidiàries. Adaptació del Catàleg d'edificis protegits a la vigent legislació de patrimoni a Rafelbunyol. Expedient 71/6944-GVU. [2023/9385]  
  
De conformitat amb l'article 53.7 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Únic  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 71/4407-VTK Rafelbunyol (València).  
  
«Informe ambiental i territorial estratègic  
Tràmit: avaluació ambiental de la modificació puntual de les normes subsidiàries: adaptació del Catàleg d'edificis protegits a la vigent legislació de patrimoni.  
Promotor: Ajuntament de Rafelbunyol.  
Autoritat substantiva: Comissió Territorial d'Urbanisme de València.  
Localització: Rafelbunyol (València).  
Expedient: 71-2019-EAE.  
La Comissió d'Avaluació Ambiental, en sessió celebrada el 5 de març de 2021, va adoptar el següent acord:  
  
Vista la proposta d'informe ambiental i territorial estratègic de la modificació puntual de les normes subsidiàries: Adaptació del Catàleg d'edificis protegits a la vigent legislació de patrimoni del municipi de Rafelbunyol, en els següents termes:  
En data 17 de juliol de 2019 s'ha registrat d'entrada en el Servei d'Avaluació Ambiental Estratègica de la Direcció General de Medi Natural i Avaluació Ambiental, una sol·licitud d'inici de l'avaluació ambiental i territorial estratègica de la modificació puntual de les normes subsidiàries: Adaptació del Catàleg d'edificis protegits a la vigent legislació de patrimoni del municipi de Rafelbunyol (València), d'acord amb la Llei 5/2014, de 25 de juliol, del Consell, d'ordenació del territori, urbanisme i paisatge (LOTUP).  
1. Documentació presentada  
El Servei Territorial d'Urbanisme de València remet el 17 de juliol de 2019 al Servei d'Avaluació Ambiental Estratègica la documentació relativa a la modificació puntual de les normes subsidiàries (NS) de Rafelbunyol, de data de redacció octubre de 2018, i que consta de:  
  
- Document Inicial Estratègic (DIE).  
- Esborrany de la modificació puntual de les NS: Adaptació del Catàleg.  
2. Planejament vigent  
Rafelbunyol compta amb unes normes subsidiàries aprovades per la Comissió Territorial d'Urbanisme de València (CTU) el 7 de novembre de 1995, i per Acord de 21 de desembre de 1999 homologades a la Llei 6/1994, de 15 de novembre, Reguladora de l'Activitat Urbanística (LRAU) (BOP 37, 14.02.2000).  
L'Homologació de les NS va ser sotmesa a avaluació ambiental (expedient 212-1999-AIA) i emesa declaració d'impacte ambiental (DIA) el 16 de novembre de 1999.  
Les NS-1999 estableixen la següent classificació del terme municipal:  
  
  
  
  
Normes subsidiàries NS-1999  
Classificació Qualificació Superfície (ha)  
Sòl Urbà 120,29  
Sòl Urbanitzable 31,71  
Sòl no urbanitzable Comú 146,15 268,05  
 Protegit  
121,90 Agrícola 87,81   
 Arqueològic 1,49   
 Infraestructures 32,35   
 Reserva serveis 0,25   
Superfície total del terme municipal 420,05  
  
  
  
L'àmbit qualificat com a sòl no urbanitzable de protecció arqueològica comprén els terrenys dels Germanells, en el límit del terme amb Museros.  
El patrimoni cultural del municipi es regula en les normes urbanístiques (NU) contingudes en les NS: capítol sisé: Protecció del Patrimoni (articles 39 a 50) i en el Pla d'ordenació - 3 Protecció del Patrimoni: Elements catalogats.  
Els immobles integrants del patrimoni es relacionen, íntegrament, en el:  
«Article 39. Catàleg. Tenen la condició d'edificis protegits segons les presents Normes, els següents edificis: l'Església Parroquial de sant Antoni Abat, la Casa de la Cultura, l'habitatge núm. 2 del carrer Major, la núm. 2 del carrer Francisco Climent (antic Ajuntament) i les núm. 1, 34 i 83 del carrer Magdalena.»  
Immobles catalogats segons taula del Pla d'ordenació - 3 Protecció del Patrimoni: Elements catalogats, de les NS-99 són:  
  
Elements Catalogats  
Núm. clau Referència cadastral Emplaçament Nivell de protecció  
1 9156102 C/ Major, núm. 4 - Església 1 integral  
2 8854118 C/ Magdalena, núm. 83 2 parcial  
3 9258102 C/ Francisco Climent, núm. 2 3 ambiental  
4 9156101 C/ Major, núm. 2 3 ambiental  
5 8956927 Casa de la Cultura 3 ambiental  
6 8956926 C/ Magdalena, núm. 1 3 ambiental  
7 8857550 C/ Magdalena, núm. 34 3 ambiental  
8 88310 C/ Dels Màrtirs, s/n 3 ambiental  
  
  
Consultat l'Inventari General de Patrimoni Cultural Valencià, es comprova que per al municipi de Rafelbunyol no consta cap inscrit en la secció 1a de Béns d'Interés Cultural (BIC).  
Consta inscrita en la secció 2a de Béns de Rellevància Local (BRL) l'Església Parroquial de sant Antoni Abat, qualificada amb la categoria de monument d'interés local, segons la disposició addicional 5a de la Llei 5/2007, de 9 de febrer de la Generalitat, de modificació de la Llei 4/1998, d'11 de juny, del patrimoni cultural valencià (LPCV).  
  
Segons consta en les fitxes de l'Inventari de jaciments arqueològics de la conselleria competent en la matèria, en el terme municipal es localitzen:  
  
Jaciment Tipologia  
Aqüeducte de Rafelbunyol Séquia  
Blanc de Columbro Indeterminat  
Calçada romana dels Plans Calçada  
Els Germanells Hàbitat dispers  
  
  
3. Descripció de la proposta de modificació puntual de les NS: Adaptació del catàleg  
3.1. Justificació i problemàtica. Ateses les determinacions de la legislació vigent en matèria patrimonial i urbanística, l'actual Catàleg resulta incomplet, i els seus continguts insuficients per a una correcta definició de les polítiques públiques de conservació, rehabilitació i protecció del patrimoni; així mateix resulta necessari analitzar els valors culturals d'altres béns susceptibles de catalogació.  
3.2. Objecte. Segons s'informa, la modificació de les NS té per objecte adaptar el Catàleg d'Edificis Protegits a la legislació urbanística i patrimonial vigent. Es proposa l'ampliació del nombre de béns immobles catalogats, passant dels actuals 7 a 45, declarant un BIC i 16 BRL.  
  
El Catàleg es redacta amb la doble finalitat d'ampliar el coneixement del patrimoni cultural municipal i de protegir-lo en compliment de la legislació vigent.  
3.3. Àmbit.  
Àmbit territorial del Catàleg: el terme municipal, article 47.1 LPCV i article 42.1 LOTUP.  
Àmbit material del Catàleg: únicament la secció de patrimoni cultural (art.42.8 LOTUP), que comprén elements d'interés arquitectònic, etnològic i arqueològic.  
3.4. Alternatives. No es proposen alternatives, la proposta respon a un únic criteri: «tot el que té valor patrimonial d'acord amb la Llei de patrimoni cultural valencià ha de protegir-se.»  
3.5. Abast de la proposta. S'informa que el Catàleg es redacta complint les exigències i continguts de la LOTUP, «en general s'incorporen al Catàleg existent béns immobles que pels seus valors culturals requereixen un règim de conservació específic i, si és el cas, l'adopció de mesures cautelars o de protecció o de foment i posada en valor. Nombrosos béns han sigut declarats genèricament per la llei de patrimoni Béns de Rellevància Local i és necessària la seua incorporació al Catàleg.»  
Atés el contingut de l'article 42.8 de la LOTUP es desenvolupa únicament la secció de patrimoni cultural, que comprén les subseccions d'arquitectura, etnologia i arqueologia.  
Complint el que prescriu l'article 47.1 de la LPCV: «1. Correspon als ajuntaments proposar justificadament, a través del Catàleg de Béns i Espais Protegits, la selecció dels immobles del seu terme municipal que aspiren al reconeixement de Bé de Rellevància Local.»; es proposen els següents béns com potencialment catalogables:  
  
  
Secció del Catàleg Subseccions Règim  
 BIC BRL Catalogats Total  
Cultural Arquitectura 1 2 21 24  
 Etnologia - 13 3 16  
 Arqueologia - 1 4 5  
Nombre total de béns inclosos en el Catàleg 45  
  
  
Per a cada ben catalogat es proposa fitxa individualitzada que inclou identificació, emplaçament, descripció i normativa de protecció, en la qual s'estableixen: nivells de protecció, usos i actuacions previstes.  
  
Es presta especial atenció a la fitxa del nucli històric tradicional (NHT-BRL) en la qual s'identifica l'àmbit, es justifica la seua delimitació, es descriu extensament, i s'estableix una normativa de protecció, tant per als elements individuals com per al conjunt.  
3.5. Infraestructura verda del territori. En el DIE s'indica que el patrimoni forma part de la infraestructura verda, però en la documentació presentada, no s'identifica ni caracteritza aquesta, d'acord amb el que s'estableix en els articles 4 i 5 de la LOTUP.  
3.6. Efectes previsibles sobre el medi ambient. En el DIE únicament s'enuncia que de la proposta de modificació del vigent catàleg, no és previsible que es deriven efectes negatius sobre el medi ambient i sobre el canvi climàtic «pel que no és necessari adoptar mesures per a previndre, reduir o compensar aquests efectes».  
  
4. Consultes  
Per part de la direcció general amb competència en avaluació ambiental d'acord amb l'article 51.1 de la LOTUP, la documentació aportada s'ha sotmés a consulta de les administracions públiques afectades:  
  
  
Data consulta Data informe Administració pública consultada  
23.07.2019 19.02.9450 ZO de Política Territorial i Paisatge. PAISATGE  
 17.01.6993 OM de Política Territorial i Paisatge. PATRICOVA  
 - SUBDG de Medi Natural. Ordenació i Gestió Forestal  
 - SUBDG de MN. Ordenació i Gestió Forestal. Vies Pecuàries  
 - DG de Patrimoni Cultural  
 01.10.2019 Servei Territorial d'Urbanisme.  
  
  
Els informes rebuts es publiquen en la web http://www.agroambient.gva.es/va/web/evaluacion-ambiental/seguiment-d-expedients, en consulta d'expedients de plans, entrant província i triant el municipi.  
  
  
5. Identificació i valoració dels possibles efectes sobre el medi ambient  
Conformement amb l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, després de consulta a les administracions públiques afectades a les quals es refereixen els articles 48.d i 51.1 de la LOTUP.  
5.1. Patrimoni natural:  
5.1.1 Espais naturals protegits. Consultada la cartografia temàtica de la Generalitat, s'observa que en el terme municipal no es localitzen espais naturals protegits dels regulats en la Llei 11/1994, de 27 de desembre, d'espais naturals protegits de la Comunitat Valenciana.  
  
5.1.2 Biodiversitat, Xarxa Natura 2000. Segons la cartografia disponible en el Sistema d'Informació Territorial, en el terme municipal no existeixen espais protegits de la Xarxa Natura 2000.  
5.1.3 Sòl forestal i patrimoni arbori monumental. Es localitza xicotet enclavament de terreny forestal en l'àmbit oest, al costat dels termes de Museros i Nàquera, en la zona denominada els Germanells, actualment classificada com SNU de protecció arqueològica. No es localitza muntanya d'utilitat pública en el terme municipal.  
No s'identifiquen arbres monumentals i singulars, d'acord amb l'última modificació del Catàleg, aprovada per Resolució de 15 de gener de 2020.  
5.1.4 Vies pecuàries. Segons la Llei 3/1995, les vies pecuàries són béns de domini públic de les comunitats autònomes.  
En sòl no urbanitzable, les vies pecuàries tindran la condició de sòl no urbanitzable d'especial protecció, amb l'amplària legal que figure en la classificació. En sòl urbà i urbanitzable les vies pecuàries tindran la consideració urbanística de xarxa primària i s'integraran com a passejos o alberedes amb la seua amplària legal. En el nucli urbà tindran l'ample consolidat.  
En relació amb els usos i aprofitaments de les vies pecuàries caldrà ajustar-se al que es disposa en la Llei 3/2014, d'11 de juliol, de la Generalitat, de vies pecuàries de la Comunitat Valenciana.  
Consultada la cartografia temàtica de la Generalitat, s'observa que pel terme de Rafelbunyol discorren les següents vies pecuàries:  
  
Denominació Amplària legal (m) Amplària necessària (m)  
Canyada Real Aragonesa 75 10  
Corriol de Segorbe 20 8  
Assagador de Sagunt (confrontant al NHT-BRL) 20 15  
Carrerada de la Calderona 37,5 10  
  
  
5.2. Paisatge. De conformitat amb el que s'estableix en l'article 6 de la Llei 5/2014, LOTUP, el paisatge s'integrarà en totes les polítiques sectorials que incidisquen en aquest i, en concret, en la planificació territorial i urbanística, actuant com a criteri condicionant en la implantació d'usos, activitats i infraestructures, en la gestió i conservació d'espais naturals i en la conservació i valorització d'espais culturals.  
  
Segons estableix l'article 6.4 de la LOTUP, en els plans sotmesos a avaluació ambiental i territorial estratègica, els instruments de paisatge seran o bé els estudis de paisatge, o bé els estudis d'integració paisatgística, que analitzen i valoren els efectes sobre el caràcter i la percepció del paisatge de plans, projectes i actuacions amb incidència en aquest; establint mesures per a evitar o mitigar els possibles efectes negatius, conformement amb els annexos I i II d'aquesta llei.  
El terme municipal es localitza íntegrament en l'àmbit ampliat que defineix el Pla d'Acció Territorial d'ordenació i dinamització de l'Horta de València (Decret 219/2018, de 30 de novembre, del Consell); i l'extrem sud-est del nucli urbà s'inclou en l'àmbit estricte. A aquest efecte s'entén per:  
- Àmbit ampliat el que comprén els municipis afectats pels grans corredors de connexió ecològica i territorial que posen en contacte l'Horta amb altres llocs de l'entorn que presenten valors mediambientals significatius.  
- Àmbit estricte, el coincident amb el determinat per la Llei 5/2018, de 6 de març, de la Generalitat, de l'Horta de València. No obstant això, la part de municipi afectada s'exclou per tractar-se, íntegrament, de sòl urbà consolidat.  
El 19 de febrer de 2021, el Servei d'Infraestructura Verda i Paisatge informa que en la tramitació del Catàleg de Proteccions és necessària l'elaboració d'Estudi de Paisatge, concretant-se en l'informe el contingut d'aquest estudi.  
També s'indica en l'informe que l'elaboració del Catàleg de Proteccions considerarà les determinacions del Catàleg de Proteccions del Pla d'Acció Territorial d'Ordenació i Dinamització de l'Horta de València relatives a la Real Séquia de Moncada.  
5.3. Infraestructura verda. Segons estableix l'article 4.1 de la LOTUP, la infraestructura verda és el sistema territorial bàsic compost, entre altres espais, pels àmbits de més rellevant valor ambiental, cultural, agrícola i paisatgístic. Formen la infraestructura verda (article 4.2), entre altres, els espais d'interés paisatgístic i d'elevat valor cultural, i els àmbits que garanteixen la connectivitat territorial, entre ells les vies pecuàries. La identificació i caracterització dels espais que componen la infraestructura verda es realitzarà en els instruments de planificació territorial i urbanística (article 4.3), i el catàleg de proteccions és un d'aquests.  
En el seu informe de 19 de febrer de 2021, el Servei d'Infraestructura Verda i Paisatge informa que, de conformitat amb el que s'estableix en l'article 4.3 i els apartats 2 i 3 de l'article 5 de la LOTUP, tots els espais i elements catalogats d'abast estructural, així com els seus entorns de protecció, si és el cas, quedaran integrats en la Infraestructura Verda Municipal amb l'aprovació del catàleg que es tramita.  
  
5.4. Risc d'inundació (PATRICOVA). El 17 de gener de 2020 el Servei d'Ordenació del Territori informa que el Catàleg de Proteccions està afectat per perill d'inundació en diferents graus i és compatible amb les determinacions del PATRICOVA, tenint en compte les següents consideracions:  
- Les actuacions derivades del desenvolupament del Catàleg concretaran la seua afecció per risc d'inundació i, si és el cas, se sotmetran a informe sobre aquest risc.  
- El Catàleg regularà la senyalització de les zones inundables, que se subjectaran a limitació d'usos, establint-se les normes d'actuació a adoptar en cas d'emergència.  
S'informa que les actuacions derivades del desenvolupament del Catàleg, si són d'impacte reduït i la seua execució és compatible amb la infraestructura verda, no és previsible que generen un increment significatiu del risc d'inundació.  
5.5. Estratègia Territorial de la Comunitat Valenciana ETCV. El Decret 1/2011, de 13 de gener, pel qual s'aprova l'Estratègia Territorial de la Comunitat Valenciana, regula el Patrimoni Cultural en les directrius 54 i següents, establint una sèrie de principis directors a considerar en l'elaboració del Catàleg de Proteccions, informa que tots els elements inclosos en el Catàleg tindran un tractament unitari, i formaran part de la infraestructura verda. Així mateix, el Catàleg preveurà mecanismes que garantisquen la gestió conjunta i activa del patrimoni cultural.  
  
5.6. Urbanisme. El Servei Territorial d'Urbanisme, l'1 d'octubre de 2019, informa que des del seu àmbit competencial .  
  
En fases posteriors es tindran en compte els següents aspectes:  
- S'aportarà estudi de viabilitat econòmica i memòria de sostenibilitat econòmica.  
- Es diferenciaran les determinacions d'ordenació estructural de les detallades; les primeres s'adequaran al contingut dels articles 21 i 42.6 de la LOTUP, i les segones al contingut de l'article 35 i següents.  
  
- Es valorarà la possibilitat de redactar, amb caràcter complementari, una ordenança de color per als diferents àmbits del centre històric que continga les corresponents cartes cromàtiques del Catàleg.  
- Es considerarà el Decret 74/2016 pel qual s'aprova el reglament que determina la referenciació cartogràfica i els formats de presentació dels instruments de planificació urbanística i territorial de la Comunitat Valenciana.  
5.7. Patrimoni Cultural. D'acord amb l'article 47.3 de la Llei 4/1998, d'11 de juny, de patrimoni cultural valencià, el Servei Territorial de Cultura i Esport informarà en el termini de sis mesos, sobre la documentació que vaja a ser objecte d'aprovació provisional i aquest informe tindrà caràcter vinculant. Segons el que s'estableix en l'article 34.9 de la LPCV la Generalitat prestarà el seu assessorament al llarg del procés d'elaboració del Catàleg de Proteccions del municipi.  
El Catàleg de Proteccions que es remeta a aqueixa Direcció Territorial per al seu informe, haurà d'estar diligenciat pel secretari de l'Ajuntament assenyalant que és la versió que serà objecte d'aprovació provisional.  
5.8. Anàlisi i valoració de la proposta de modificació puntual de les NS. Sobre la base de la informació de la documentació presentada, al contingut dels informes emesos, a les dades de la cartografia temàtica de la Generalitat i a l'anàlisi realitzada en aquest apartat, es realitza la valoració de la proposta.  
Descripció. Es proposa modificació puntual de les NS de 1999 de Rafelbunyol; instrument avaluat ambientalment en el tràmit d'aprovació de la seua homologació a la Llei 6/1994 (LRAU). L'abast de la modificació se circumscriu al contingut del Catàleg d'Edificis Protegits vigent, a fi d'incloure, al costat dels béns actuals, béns immobles del municipi que per ministeri de la Llei han sigut declarats BRL, i incloure altres immobles no protegits, en els quals s'aprecien valors patrimonials significatius, proposant, per a un d'aquests la seua inclusió com BIC, i per a alguns dels restants, la seua inclusió amb la categoria de BRL.  
  
Anàlisi. La modificació de les NS, enunciada com a adaptació del Catàleg vigent, suposa de fet, la redacció d'un nou instrument d'ordenació municipal, ajustat a la normativa urbanística i patrimonial vigent, al qual es traslladen els béns actualment protegits, i s'incorporen altres nous.  
La modificació, en els termes proposats, s'ajusta a la determinació de l'article 42.8 de la LOTUP, que permet la redacció del Catàleg de Proteccions municipal independent al d'altres instruments de planejament, i per a una única secció de les tres preceptives que han d'integrar tot catàleg, sense perjudici que amb posterioritat puguen incorporar-se les seccions restants. L'esborrany del Catàleg, desenvolupa de manera extensa i detallada la secció de patrimoni cultural, però no informa sobre les previsions municipals respecte a l'elaboració, tramitació i aprovació de les seccions de patrimoni natural i paisatge.  
  
La proposta de catàleg, limitada a la secció de patrimoni cultural i integrada per les subseccions d'arquitectura, etnologia i arqueologia, proposa un augment significatiu en el nombre de béns immobles catalogats, passant dels actuals 7 a 45; el 62 % dels quals localitzat en sòl urbà i el restant 38 % en sòl no urbanitzable, comú i protegit. Es proposen normes de protecció per a tots els elements catalogats i els seus entorns, així com normes específiques de protecció de l'ambient tradicional, tant en sòl urbà com en sòl no urbanitzable, no contemplant usos diferents als ja previstos en les NU.  
  
Es procedeix a la preceptiva delimitació d'un nucli històric tradicional (NHT-BRL), per al qual es proposa una normativa de protecció que regula tant les intervencions en edificis i elements existents, com el règim aplicable a la nova edificació. La regulació s'orienta a mantindre l'ambient tradicional conservant la trama històrica, les tipologies tradicionals, la silueta històrica i les condicions perceptives del paisatge urbà.  
Respecte als béns localitzats en sòl no urbanitzable (SNU):  
- En SNU de protecció agrícola, al costat del Barranc del Cabeç Bord, es localitzen 4 béns etnològics (BRL); en les fitxes es delimiten els àmbits de protecció, i es fixa el règim general d'usos, que remet al règim establit en les normes urbanístiques de les NS. Aquests àmbits estan afectats per risc d'inundabilitat amb diferents períodes de retorn: 10, 50, 100 i 500 anys, i subjectes a les limitacions d'usos imposada per la normativa reguladora del domini públic hidràulic. Aquestes afeccions no es reflecteixen en el contingut de les corresponents fitxes.  
  
- En SNU comú, al nord de la A-7, es localitzen 6 béns etnològics, el BIC i els 5 béns de naturalesa arqueològica.  
En les fitxes etnològiques es delimiten els àmbits de protecció, i es remet al règim d'usos establit en les normes urbanístiques de les NS.  
  
Les fitxes arqueològiques estableixen normativa de protecció, en les quals manté l'ús del sòl vigent, i introdueixen la prohibició de treballs de remoció del sòl de més de 30 cm de profunditat i la plantació d'arbratge i arbustos de port alt, per a minimitzar l'afectació als jaciments.  
  
El jaciment arqueològic dels Germanells I (BRL) es localitza sobre sòl forestal en un àmbit classificat per les NS com SNU de protecció arqueològica, circumstàncies que no s'han reflectit en la corresponent fitxa.  
En les fitxes de jaciments no s'estableix correspondència amb els béns que consten en l'Inventari de Jaciments Arqueològics de la Conselleria d'Educació, Cultura i Esport.  
Es cataloga la via pecuària Corriol de Segorbe com a element d'interés arqueològic amb grau de protecció integral; no obstant això, en la fitxa no s'indica la qualificació del sòl ni s'esmenta en l'apartat de normativa de protecció la relativa a vies pecuàries.  
  
Valoració  
1r. El manteniment del vigent Catàleg de Béns i Espais Protegits (alternativa 0), comportaria la falta de protecció específica d'elements patrimonials, que han sigut declarats genèricament BRL en aplicació de la disposició addicional 5a de la Llei 5/2007, de 9 de febrer de la Generalitat, de modificació de la Llei 4/1998, d'11 de juny, del Patrimoni Cultural Valencià, així com la falta de protecció d'altres béns d'interés patrimonial municipal; en conseqüència, resulta necessària l'elaboració d'un Catàleg de Proteccions, adaptat a la normativa vigent, que articule la política de protecció del patrimoni municipal.  
  
2n. La proposta de Catàleg formulada, s'ajusta a la determinació de la LOTUP que permet la seua tramitació com a instrument independent i per a una única secció, en aquest cas la de patrimoni cultural. No obstant això, la conservació i posada en valor dels espais culturals ha de considerar les afectacions de caràcter natural i paisatgístic que incideixen en aquests.  
3r. Es cataloguen béns localitzats en sòl afectat per risc d'inundació; aquesta afecció ha de ponderar-se en el tractament proposat per a aquests, ja que les actuacions previstes pel Catàleg, si s'executen de manera compatible amb la infraestructura verda i són d'impacte reduït, no és previsible que generen un increment significatiu del risc d'inundació.  
En conseqüència, és necessària la definició de la infraestructura verda municipal, identificant i caracteritzant els elements que la integren. Tots els espais i elements catalogats d'abast estructural, així com els seus entorns de protecció, si és el cas, quedaran integrats en la Infraestructura Verda amb l'aprovació del catàleg que es tramita.  
  
4t. Es cataloga un ben localitzat en sòl forestal no estratègic del PATFOR: Els Germanells I BRL. La normativa de protecció proposada en la seua fitxa contempla, al costat del règim d'ús vigent, la prohibició d'unes certes labors agrícoles, a fi de minimitzar l'afectació al jaciment arqueològic; així mateix hauria de ponderar-se el tractament proposat per a la zona forestal.  
Vist que la proposta de Catàleg inclou fitxes dels béns a les quals es trasllada el règim de l'ús del sòl de les NS; que aquest règim per a l'àmbit dels Germanells I, qualificat pel PATFOR com a sòl forestal (no estratègic), inclou a més, limitacions addicionals a les quals únicament caldria afegir determinacions sobre el tractament de la zona forestal; que el risc d'inundació detectat en la localització de diversos BRL és compatible amb les determinacions del PATRICOVA, adoptant les mesures indicades pel Servei d'Ordenació del Territori; i que el manteniment del règim d'ús del sòl no fa previsible que es produïsquen canvis en les condicions paisatgístiques i visuals dels entorns dels béns protegits, és pel que es considera suficient l'aplicació del procediment simplificat d'avaluació previst en els articles 57 i 58 de la LOTUP.  
  
  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es disposa en la legislació d'avaluació ambiental.  
  
7. Proposta d'acord  
Conforme a l'estipulat en l'article 46.3 de la LOTUP, l'òrgan ambiental i territorial determina, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat.  
Segons estableix l'article 51.2.b de la LOTUP, per considerar, d'acord amb els criteris de l'annex VIII d'aquesta llei, que la proposta de modificació puntual de les NS de Rafelbunyol per la qual es redacta la secció de patrimoni cultural del Catàleg de Proteccions, no té incidència significativa en el model territorial vigent en el municipi, no és marc de projectes sotmesos a avaluació d'impacte ambiental, no afecta elements del patrimoni natural, no produeix increment significatiu en el consum de recursos, sent el risc d'inundació detectat compatible amb les determinacions del PATRICOVA; és pel que tenint en consideració els informes emesos i l'avaluació realitzada, es pot concloure que el procediment d'avaluació ambiental simplificada és suficient per a determinar que la proposta de modificació puntual de les NS de Rafelbunyol no presentarà en els termes de la present Resolució efectes significatius negatius sobre el medi ambient.  
  
D'acord amb l'exposat, es resol:  
  
Únic  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual de les NS: adaptació del Catàleg d'edificis protegits de Rafelbunyol a la vigent legislació de Patrimoni, d'acord amb els criteris de l'annex VIII de la LOTUP, per no tindre efectes significatius negatius sobre el medi ambient, corresponent continuar la tramitació de la modificació conforme a la seua normativa sectorial, amb el compliment de les següents determinacions:  
  
1. Amb caràcter general, en les fitxes s'inclouran les següents informacions:  
- La classificació i qualificació del sòl vigent, d'acord amb les NS-1999.  
- Les afeccions d'inundabilitat i de Domini Públic Hidràulic, si és el cas.  
- La normativa sectorial vigent, en particular, en matèria de vies pecuàries i matèria forestal.  
- La correspondència dels béns catalogats amb els béns de l'Inventari de Jaciments Arqueològics de la Conselleria d'Educació, Cultura i Esport.  
2. En el document es definirà la infraestructura verda municipal, identificant en particular, aquells elements que amb l'aprovació del Catàleg formaran part d'aquesta; la proposta d'infraestructura verda se sotmetrà a informe de l'administració competent, incorporant, si és el cas, les determinacions que aquesta indique.  
3. S'elaborarà estudi de paisatge amb el contingut indicat en l'informe del Servei d'Infraestructura Verda i Paisatge; prèvia a l'aprovació del Catàleg se sol·licitarà informe a aquest Servei, incorporant, si és el cas, les determinacions que s'indiquen.  
4. En el Catàleg es regularà la senyalització de les zones inundables en les quals es localitzen béns patrimonials, s'establiran, si escau, les limitacions que procedisquen en el règim d'ús, i s'establiran les normes d'actuació en cas d'emergència.  
S'inclourà de manera explícita en la normativa del Catàleg que les actuacions concretes a realitzar en béns patrimonials localitzats en àmbits afectats per risc d'inundació, se sotmetran a informe de l'administració competent en la matèria.  
5. S'obtindrà informe de l'administració competent en matèria de vies pecuàries, respecte als termes de la inclusió en el Catàleg del Corriol de Segorbe com a element d'interés arqueològic, incorporant, si és el cas, les determinacions que aquestes indiquen.  
6. S'obtindrà informe de l'administració competent en la matèria de patrimoni cultural.  
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació de la modificació puntual en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Annex I - Imatges  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista de quant antecedeix, la Comissió d'Avaluació Ambiental, acorda: Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual de les normes subsidiàries: adaptació del catàleg d'edificis protegits a la vigent legislació de patrimoni del municipi de Rafelbunyol, per considerar que no té efectes significatius en el medi ambient, amb el compliment de les determinacions que s'inclouen en el citat informe.  
Notificar als interessats que contra la present resolució, per no ser un acte definitiu en via administrativa, no és possible cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que us notifiquem perquè en prengueu coneixement i als efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, tal com ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 10 de març de 2021.- El secretari de la Comissió d'Avaluació Ambiental: José del Valle Arocas.»  
  
València, 29 d'agost de 2023.- El director general d'Urbanisme, Paisatge i Avaluació Ambiental: Miguel Angel Ivorra Devesa.